Dixy Lee Ray

Dixy Lee RAY (elp. DIKsi LI REJ; n. la 3-an de septembro 1914 en Takomo (Vaŝingtonio), Usono – m. la 2-an de januaro 1994 en Fox Island, Vaŝingtonio) estis la 17-a guberniestro de Vaŝingtonio (1977-1981). Ŝi estis profesia fakulino pri la biologio de la maro. Relative konservativa demokratino, ŝi estis la unua virino, kiu estris la registaron de Vaŝingtonio, do la unua Guberniestrino de Vaŝingtonio kaj nur la dua guberniestrino de iu ajn usona subŝtato kiu ne estis la edzino aŭ vidvino de antaŭa guberniestro (post Ella T. Grasso).

Ŝi nomiĝis ekde la naskiĝo Marguerite Ray, sed en 1930 ŝanĝis sian nomon al Dixy Lee Ray. Ŝi diplomiĝis ĉe mezlernejo Stadium High School en Takomo, studentiĝis kaj bakalaŭriĝis (kiel valedictorian, 1937) kaj magistriĝis (1938) ĉe Mills College en Oakland, kaj ricevis la doktoran gradon Ph.D. de Universitato Stanford en Palo Alto (1945).

Profesia kariero:
 Profesoro pri Marbiologio, Universitato de Vaŝingtonio, 1947-1972
 Direktoro, Pacifika Scienca Centro, Seatlo, 1963-1972
 Estro de la Usona Atomenergia Komisiono, 1973-1974 – la lasta estro de tiu instanco, kaj la unua ina
 unua usona Subministro de Eksteraj Rilatoj pri Oceanoj kaj Internacia Mediaj kaj Sciencaj Aferoj, 1975
 Vaŝingtoniestro, 1977-1981

Kategorio:Usonaj politikistoj
Kategorio:Guberniestroj de Vaŝingtonio
Kategorio:Mara biologio
Kategorio:Usonaj biologoj
Kategorio:Usonaj universitatanoj